Smochćicy (CRM/SN). Symboliske słowo biblije wo składowanju młodeho wina w starych kožancach (Lederschläuche) wusuny so minjenu póndźelu při witanju na druhi wječor póstneho seminara w Smochčanskim Domje biskopa Bena čłonej předsydstwa TCM runje nawopak, mjenujcy: stare wino w nowych kožancach chować. Přitomni wšak to z humorom přiwzachu. Budyski kapłan Przemek Kostorz mjenowaše w swojich zawodnych duchownych słowach samo hišće dalšu wersiju: nowe kožancy z młodym winom pjelnić. Tak so wón z rěču sej hrajkajo a poprawne wuprajenje na hłowu stajejo, prašeše, hač drje so stare kožancy njepuknu, hdyž w nich młode wino zrawi a wěko překruće sedźi.
szl_Latn